
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2007 M. GRUODŽIO 21 d. SPRENDIMO Nr.T-322

DALINIO PAKEITIMO IR PAPILDYMO
2008 m. kovo 27 d. Nr.T-101
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 11 str. 2 d. ir atsižvelgdama į Vyriausybės atstovo Marijampolės apskrityje 2008 m. vasario 29 d. teikimą Nr.T-4(1.3), n u s p r e n d ž i a :


iš dalies pakeisti ir papildyti savivaldybės tarybos 2007 m. gruodžio 21 d. sprendimą Nr. T-322 „Dėl rajono savivaldybės mokyklų mokytojų kelionės išlaidų kompensavimo tvarkos aprašo tvirtinimo“: 


1.Sprendimo pavadinime, 1-ame, 2-ame punktuose ir aprašo pavadinime   vietoj žodžių „savivaldybės mokyklų“ įrašyti žodžius „savivaldybės ir jos teritorijoje esančių mokyklų, profesinio mokymo bei neformaliojo vaikų švietimo įstaigų “.

2.Aprašo 5-ame punkte po žodžio „mokykloje“ įrašyti žodžius „Gelgaudiškio specialiojoje mokykloje, Marijampolės Profesinio rengimo centro Kudirkos Naumiesčio skyriuje, Šakių meno mokyklos filialuose, Šakių jaunimo kūrybos ir sporto centro skyriuose“. 


3.Aprašo 6-ąjį punktą išdėstyti nauja redakcija: „Mokytojų , kuriems kompensuojamos kelionės išlaidos, sąrašą tvirtina ugdymo įstaigos direktorius“.


4.Aprašo 10-ame punkte išbraukti žodžius „asignavimų vykdytojams“.

5.Aprašo 11-ąjį punktą išdėstyti nauja redakcija: „Ugdymo įstaigos už kelionės išlaidų kompensavimui skirtų lėšų panaudojimą atsiskaito savivaldybės administracijos Biudžeto ir turto skyriui nustatyta bendrąja ataskaitų pateikimo tvarka ir terminais pagal Biudžeto išlaidų sąmatų įvykdymo ataskaitas (Forma Nr.2B ir Forma Nr.2)“.

